— Трэці пункт — бізнес, — доўжыць мой візаві. — У нашай краіне шмат музеяў з бясплатным уваходам. Прынцып адсутнасці аплаты тут такі: насельніцтва сплочвае падаткі, дык чаму людзі павінны траціцца яшчэ раз пры ўваходзе ў музей, калі яны ўжо адлічылі на культуру? Але ёсць іншыя паслугі, прапановы ў музеі, ля музея, якія людзі ахвотна разгледзяць. Самыя вядомыя — гэта сувеніры, адпаведная літаратура, спадарожныя тавары. Кавярня таксама — чаму не адпачыць у музеі і не выпіць там кубачак кавы? Ладзяцца і зменныя выставы, на якія дапускаецца платны ўваход. Таксама апошнім часам у нас набывае папулярнасць задзейнічанне ў бізнесе прасторы ля музейнай установы. Музеі, галерэі арандуюць паркі і робяць там каткі. Сёння гэта асабліва надзённа ў часы Калядаў. Людзі пасля работы ахвотна прыходзяць на лёд пакатацца з дзецьмі і ахвотна плоцяць за такую паслугу. Трэба ўвесь час прыдумваць што-небудзь, шукаць ідэі — тады прыбытак будзе.